Hüüdja hääl: Valmistage kõrbes Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos,
Jah, Issanda suu on rääkinud.” Jesaja 40:3-5
PÄÄSTEPASUN Jakov ja Elisheva Damkani
"Armu ja rahu sulle, Jeshualt, meie Issandalt." See oli heebrea keeles.
Pidage meeles, et taevariigis räägime me kõik heebrea keelt.
Meie külaline on Ephraim Goldstein Kristlike Juutide Ühingust.
Suur tänu, et tulid.
Oleme seda juba pikisilmi oodanud.
Seda, et üheskoos saadet teha.
Külastage ka meie kodulehte: www.trumpetofsalvation.org
Seal leidub Iisraeli kohta palju infot ja erinevaid saateid.
Seal on ka äratoodud meie erinevad tegevusvaldkonnad.
Palju Jumala Sõna õpetust
ja palju tähtsaid kirju ning fakte Jumala Sõna kohta.
Meie südamed kisendavad tõe järele.
Kuid nüüd meie teema juurde, milleks on sõna "kuni".
Rääkisime juba eelmisel korral sõna "kuni" olulisusest;
sellest, kuidas see on väike sõna, aga nii olulise kaaluga.
See aitab meil ka Iisraeli ajalugu paremini mõista.
See on tegelikult Piiblile väga omane.
Jumala Sõna ei kirjutatud mingi kitsa ajaperioodi jaoks,
vaid ka oluliste eesseisvate aegade jaoks.
Jumal mõõdab aega üsna väikeste sõnadega nagu:
"kuni", "siis kui" või "seejärel kui".
Viimati vaatasime, kuidas Jumal on tegutsenud juutide ajaloos,
viies meid läbi Iisraeli segaste aegade Jeesuse ajajärgust kuni tänapäeva.
Vaatasime Jesaja 6.peatükist, kuidas Jumal Jesajat kutsus
või õigemini - kuidas ta ise end vabatahtlikuks seadis,
kui Jumal küsis: "Kelle ma läkitan?" ja Jesaja vastas: "Hineni".
See on tähtis sõna, mis tähendab: "Siin ma olen."
See oleks üsna hea pealkiri meiegi eludele.
Olla Jumala sulane ja evangeeliumi ori.
Oled sa arst, advokaat, sportlane, kunstnik või muusik -
ükski neist tiitlitest pole võrreldav teenija staatusega.
Olen valmis teenima Sind ja olema evangeeliumi ori.
Jesaja vabastas end täielikult täitma Jumala poolt antud ülesannet.
Kelle ma läkitan selle rahva juurde?
Vastupidiselt Moosesele, Jeremijale või Giideonile,
kes kõik puiklesid Jumalale vastu oma kutsumise pärast,
vastas Jesaja: "Hineni".
Mida Jumal ütles Jesajale?
Prohvet Jesajal oli palju, mida iisraellastele öelda.
Ta rääkis lootusetuse ajast ja sellest, kuidas rahvas pöördub ära Jumalast.
Ta rääkis ka eesolevatest kohtumõistmisaegadest.
Kuid keset igat kohtumõistmist leidus siiski lootust rahvale ja Iisraelile.
Seetõttu tähendabki Jesaja raamat päästet.
Iisraeli pääste oli alati olemas. - See on nii auline tõde.
Iga prohvet, kellest Piiblis lugeda võime,
alustas Jumala kohtumõistmisega Jumalast taganejate suhtes Iisraelis.
Kuid samas jõudis iga prohvet ka suurte tõotuste ja lootuseni,
mis omakorda tõid kaasa uusi lubadusi.
See tuleb eriti hästi esile Aamose kirjas.
Ta sõitles Iisraeli kõvade sõnadega,
aga Aamose kirja lõpus on ka suured tõotused.
Kõik prohvetid alustasid üleskutsega parandada meelt
ja pöörduda Jumala poole.
Ühtlasi kritiseerisid nad rahva käitumist.
Samas aga rääkisid nad ka suurtest tõotustest,
millest osad alles ootavad oma täitumist.
Seetõttu olemegi siin.
Me tahame näha neid tõotusi täitumas Jumala kuningriigis.
Kõik see keerleb Jumala kuningriigi tuleku ümber.
Vaatame Luuka evangeeliumi 21 peatükki.
Rääkisime sellest veidi enam meie varasemates saadetes,
mida on võimalik järgi vaadata meie kodulehelt.
Luuka 21 ptk-s jätkab Jeesus sealt, kus Jesaja lõpetas.
Ta räägib meile kõigest paganatega seonduvast
ning ka nendega kaasnevatest probleemidest.
Rääkisime eelmine kord paganate aja täissaamisest.
Paganate aeg sai alguse Jeesuse ajast,
mil' neile hakati evangeeliumi kuulutama.
Seejärel jõuab see imeline sõnum kogu maailma otsani.
See annab mõista, kui olulise kaaluga on evangeeliumi sõnum tänapäevalgi.
Samas on raske arvata, mida see tähendab tänapäeva Iisraeli jaoks.
Või kristliku kiriku jaoks?
Rääkisime viimati paganate ajast
ja sellest, kuidas patt saavutab oma tipu.
Patu tõusmisest Jumala rahva vastu; sellest, kuidas see ületab kõik piirid
ja kuidas paganad kohtlevad Iisraeli.
Ka sellest, kuidas paganate patuteod Iisraeli vastu lõppevad.
Kui vaadata praeguseid uudiseidki, on ilmne,
et Iisrael on jäänud täiesti üksi kogu maailma keskel.
Meid ähvardab Iraani poolt suur oht. Hirm tuumahävingu ees.
Iisrael on otsekui käed avali lootusrikkalt ootamas,
et keegi ometigi aitaks neid.
Just sellest prohvetid rääkisidki.
Jumal viib Iisraeli kõrvale ja paneb ta kitsasse seisu.
Ka Vanas Testamendis,
igakord, kui Jumal tahtis saada oma rahva tähelepanu,
ajas Ta nad nurka.
Ainuüksi seeläbi mõistsid nad,
et mitte maised valitsused ja sõjavägi ei lahenda olukorda,
vaid et Jumal ise kutsub neid.
See tõstabki taas päevakorda sõna "kuni".
Jesaja rääkis, Jeesus rääkis,
kuid Paulus toob meid kirjas Roomlastele 11:25-26 tänapäeva.
Milline eesõigus näha ja mõista Piibli reaalsust ja seda,
et võime ajada oma Taevase Isa asju, kui mõistame Tema Sõna
ja kui me südamed on õiges kohas.
Paulus, endine Saulus, oli juut ja väga huvitav mees.
Võib öelda, et ta oli tubli juut keset juutide kogunemisi.
Ja kuigi teda süüdistati sageli juutide vastases tegevuses,
soovis ta Rooma kirja 10-peatükis Iisraeli rahvale kogu südamest päästet.
See omakorda viis aruteludeni Rooma kirja 9, 10 ja 11 peatükkides.
See viib meid läbi ajaloo ja toob otse Jumala autrooni ette.
Paulus nutab siin Iisraeli pääste pärast
ja ta süda on lõhkemas, nähes juute keeldumas evangeeliumist.
Paulusest sai ristiusu rajaja.
Paljud juudid süüdistavad pigem Paulust kui Jeesust.
Nad ütlevad, et Jeesus oli hea inimene ja õpetaja, aga Paulus mitte.
Nad süüdistavad Paulust kõiges, mida kristlased tegid.
Kuid Paulus ütleb siin midagi väga olulist,
mis puudutab ka aega, milles elame. Roomlastele 11:25-26
"Vennad, ma ei taha ju, et teile jääks teadmata see saladus -
et teie poleks enda meelest targad -,
et Iisraelile on osaliselt tulnud paadumus,
kuni paganate täiskogus on sisse astunud,
ja nõnda pääseb lõpuks kogu Iisrael, nagu on kirjutatud."
Paulus ütleb, et ärgu olgu see saladus teile teadmata.
Kuid nagu algtekstist selgub,
pole see saladus mingi mõistatus, mis vajaks lahendamist.
Otsekui mingis mõrvamüsteeriumis, kus tekkib küsimus: "Kes seda tegi?"
Siin on tegija teada - see on Jumal.
Lihtsalt see saladus ise on nii suur,
et mõistus ei suuda seda vastu võtta.
Paulus ütleb, et see tõde Jeesusest, Messiast,
on midagi nii suurt, et see hämmastab meid.
Me ei saa sellest aru.
Ja kuigi me käes on nii ajalugu kui ka faktid,
on selles ometigi midagi suurt ja erilist.
Me elame põneval ajal.
Jeesus räägib paganate aja täissaamisest
ja Paulus ütleb: "kuni paganate täiskogus on sisse astunud".
Iisrael on osaliselt paadunud seni, kuni paganate arv täis saab.
Me elame ajal, kus see paganate arv on täis saamas.
Evangeelium jõuab maailma otsteni
ja seejärel eemaldab Jumal katte oma rahva silmilt, viimaks neid punkti,
kus nad hüüavad Tema poole Issanda nimel.
See Pauluse poolt mainitud "kuni" toob meid tänapäeva imelisse hetke.
Evangeelium jõuab maailma otsteni
ja Jumal täidab kristlaste südamed armastuse ja kaastundega juutide vastu.
Ka "Päästepasuna" teenistus on Jumala plaan.
Jumal ise on seadnud selle teenimistöö
Tema pühade varustamiseks rahvaste seas,
et nad oskaksid evangeliseerida juute just neile vastuvõetaval moel.
Evangeelium läks Iisraelist liikvele
ja tänu sinusugustele inimestele jõuab siia ka ringiga tagasi.
Siinkohal aga vaatame ühte videot, et näha,
kuidas Jumal oma tahet rakendab ja selle nähtavaks teeb.
Tulin Iisraeli tänamaks juute selle eest, et sain neilt Jeesuse, oma Päästja.
Tahan tänada neid oma Messia eest.
Saan toimetada inimeste keskel ja jagada nendega Kristuse armastust -
nii juutidele, araablastele kui kõigile teistelegi rahvastele.
Olen nii õnnistatud, et sain paluda ühes juutidega.
Ta on Jeshua, teie Messias,
mistõttu me ei saa tuua teile ühtki teist Messiat.
Ta tuli teie juurest.
Meie pääste lähtub Jeesuselt, kes oli juut.
See on minu jaoks suur eesõigus ja mu elu on nüüd nii palju rikkam.
Meie reisi tipphetk oli kohata 3 sõdurit, kellega Jakov rääkida sai.
Nende ülem oli äärmiselt liigutatud meie lauludest ja sõnumist.
Tal oli kananahk peal.
Oli äärmiselt liigutav jagada Jumala Sõna
20-ndates olevaile sõduritele.
Osa neist tundsid pühi kirju ja Tanakat,
nii et sain jagada nendega prohveteeringuid Vanast Testamendist,
mis viitavad sellele, et Jeesus on Messias.
Oli võrratu olla julgustuseks Iisraeli armeele.
Usun, et olen nüüd tugevam evangelist.
Tunnen siirast tänu selle üle, et võin olla osake apostlite tegudest.
Apostlite teod jätkuvad...
Loodetavasti olid need videod teile julgustuseks.
See on vaid kui piisk meres võrreldes kõige sellega,
mida Jumal sinusuguste inimeste kaudu teeb.
Nad tulevad eripaigust üle maailma ja nende südameigatsus on näha
Iisraeli rahvast pöördumas Selle poole,
kelle nad ise meile 2000 a tagasi andsid.
Mida enam teid siia tuleb, seda enam tuleb ka uusi videosid.
Kuid küsimus pole neid videotes, vaid evangeeliumi levitamises Iisraelis.
Olen nii tänulik paljudele teist, kes te hoolite -
palvetate, võtate seda kui oma südameasja ja toetate,
et muuta võimalikuks ka Päästepasuna teenistus.
Kuid jätkame selle sõnaga "kuni". Vaatasime Rooma kirja 11 ptk, eks?
Rooma 11-ptk on viimane sats sõnu "kuni".
"Kuni paganate täiskogus on sisse astunud." (Ro.11:25)
Paulus seob omavahel
paganate arvu täissaamise ja juutide pääste.
Seda, mida just ütlesid, on väga tähtis teada.
Mittejuudid on saanud Jeesuse vastu võtta
ja nüüd on neil kohustus jagada sõna Jeesusest tagasi juutidele.
Mida aga teha väärõpetusest osa saanud mittejuudiga,
kes usub, et juutidel on oma leping ja nad pääsevad sellegipoolest?
Kahjuks näeb üsna harva,
et kogudused viiksid evangeeliumit tagasi juutidele.
Kas mitte evangeeliumi väge antud esmalt juutidele?
Vaid väike osa kogudustest mõistab seda suurt vastutust.
Kuigi samas on palju kristlasi, kes hakkavad üha enam mõistma,
et Jumala Sõna on vaja viia tagasi ka juutidele.
Iga aastaselt külastab Iisraeli miljoneid kristlasi...eriti pühade ajal.
Kui kasvõi väike osakenegi neist... Kasvõi 10 000 ...
Arva, mida mina kõige enam soovin?
Et iga bussitäis kristlasi, kes siia tuleb nädalaks või sageli kauemakski,
pühendaks vaid ühe päeva oma puhkusest.
Et võiksime varustada neid ja viia vaid üheks päevaks laulma
erinevatesse linnakeskustesse ja mitte kiriku suletud uste taha.
Nii nagu apostlite tegudegi ajal - rahva keskele.
Saaksime seeläbi kuulutada ja tuua Jeshua Iisraeli rahva teadvusesse.
See on tore, et te käite tutvumas Iisraeli vaatamisväärsustega,
aga mõelge, kuidas oleks, kui järgmine kord tulles
saaksite meie kaudu nädala või kuu jooksul osa ehedast Iisraeli elust.
Lubame teile väga ehedat ja elavat kogemust,
mis kindlasti saab mõjutama ka siin maal elavat rahvast.
On äärmiselt tänuväärne jagada juudi rahvaga Jumala armastust.
See tuleb sulle endale tagasi.
Ära nüüd arva, et räägime siin mingits eduteoloogiast,
aga sa lased head uudised liikvele ja need jõuavad su endani tagasi.
Tänu Jumalale, et juudid võivad tänapäeval kogeda heaolu,
mitmeid võimalusi ning meil on oma kodumaa.
Küll aga puudub meil sõnum Jeesusest.
Tuginedes sinu taustale ja kogemustele evangeeliumi jagamisest Iisraelis -
viimase 20 aasta jooksul, -
kas on üldse midagi, mis võiks tuua nii palju rõõmu
kui meie Taevase Isa kotta ühegi inimese tagasi toomine?
Kas võiks olla suuremat rõõmu kui evangeeliumi kuulutamine?
See on suur rõõm, kui üks juut pöördub Messia poole.
Aga pöörduvad nad või mitte - seeme on ikka külvatud.
Ja see juba paneb juudid Issanda poole liikuma.
Rõõm Messia tundmisest väljendub paljuski lauses:
"Jeesus on mind puhtaks teinud." (Ma olen kosher).
Siinkohal ei pea me silmas kosher-toitu,
vaid seda, et Jumal teeb meid õigeks iseenda ees.
Ilma Messiata ei saa keegi olla õige Jumala ees.
Tema kaudu kogeme päästet, meeleparandust ja saame Püha Vaimu.
Maa peal pole ühtki teist nime, kelle kaudu pääseda kui vaid Jeesus.
Sellest hoolimata kõnnime rahvana kui kuristiku äärel.
Maailm läkitab meie suunas kohtumõistmist ja hävingut
ja meil pole sõpru. Meie käed on tühjad.
Oleme omadega seisus, kus 2000 aastat tagasigi.
Vaatame enne saate lõppu veel Matteuse evangeeliumit.
Jeesus ütleb rahvale Matteuse 23:37-39 järgmist:
"Jeruusalemm, Jeruusalemm, kes sa tapad prohveteid
ja viskad kividega surnuks need, kes su juurde on läkitatud!
Kui palju kordi olen ma tahtnud su lapsi koguda,
otsekui kana kogub oma pesakonna tiibade alla, ent teie ei ole tahtnud!
Vaata, teie koda jäetakse maha,
sest ma ütlen teile, et teie ei näe mind nüüdsest enam,
kuni te ütlete: Õnnistatud olgu, kes tuleb Issanda nimel!”
Jeesus tahab koguda meid kokku ja ootab, et pöörduksime Tema poole.
Kogudus peab avama silmad selle suure tõotuse osas,
mis on kirjas siinsamas piiblilõigus.
Kui lugeda seda Püha Vaimu väes, saabub ka arusaamine,
et need on Jeesuse sõnad kogudusele ja juudi rahvale.
Ta räägib just juutidele ja ütleb:
"Jeruusalemm ei näe mind enne kuni ütleb:
"Õnnistatud olgu, kes tuleb Issanda nimel!”
Siin on üks tõotus.
Ta ei ütle, et te ei näe Teda enne, kui ei kutsu Teda,
vaid Ta ütleb "kuni".
Ta mõistis, et Ta peab tulema ohvritallena.
Teda pidi hüljatama.
Ehk see, mida Ta siin tegelikult ütleb, on:
"Ma tean, et te hülgate minu."
"Ma tahan koguda teid oma tiibade alla ja tuua teid ühte Jumala ligi."
"Ma tean, et te hülgate mu ja lööte mu risti."
Kuid samas Ta annab siin ühe tõotuse. Ta lubab ja kinnitab neile,
et saabub aeg, mil' nad hüüavad Ta poole.
Ta ei ütle, et nad ei saa Teda nägema, kui ei hüüa Ta poole,
vaid et see hetk, mil' nad seda teevad, saabub kohe kindlasti.
Ja see hetk, millest Ta rääkis, on just nüüd.
Ta kogub meid kokku ja korraga Iisrael tunnistab Jeesust.
See on Jumala ja Püha Vaimu töö.
Mittejuutidest usklikud saavad jagama evangeeliumi meile.
Ma ise tulin niimoodi usule. Aga sina?
Mina tulin juudi kaudu, kellele mittejuut oli rääkinud evangeeliumist.
Paljud tulevad usule juute armastavate mittejuutide kaudu.
Usklike kaudu, kes tunnevad ja jagavad Jumala Sõna.
Seetõttu tuleb rääkida sellest tõotusest!
Mõistmaks, et see ei puuduta vaid mingit sugupõlve ja mingit aega,
aga et praegu ongi Jumala aeg.
Jumal on kogumas oma rahvast ja rajamas oma kuningriiki maa peale.
Enne kui, "kuni".
Otsekui konduktor ütleks: "Viimane peatus - pääste."
Või stjuardess ütleb:
"Maandume 5 minuti pärast, palun kinnitage turvavööd."
Televaatajad, kinnitage teiegi oma turvavööd,
kuna oleme lähenemas Jeesuse tagasituleku päevale,
mil' Ta kogub kokku kogu oma rahva.
Palvetame.
Isa, me tuleme tänutundes Sinu ette kõige eest, mida oled teinud.
Sinu Vaim liigub üle rahvaste,
et nad võiksid seista Iisraeli kõrval neil ajaloolistel hetkedel.
Nad aitavad hoida käsi üleval nagu Aaron ja Uur seda tegid,
äratamaks Iisraeli armu, tõe ja kuningriigi evangeeliumile.
Isa, ma palun, et Sa jätkuvalt õnnistaksid
me kalleid sõpru üle maailma oma nime pärast. Aamen.
Kohtume taas järgmisel korral!
Seni aga jätkan mööda oma maad ringirändamist.
Jagame sinuga edaspidigi tõdesid Piibli kirjade ja paikade kohta Iisraelis,
nii et jää meiega!
Meie kodulehekülg on: www.trumpetofsalvation.org
Aitäh, Ephraim. Oli tore olla sinuga siin.
Jätkuvalt jõudu ja püsivust sulle Jumala armus, armastuses ja väes.
Sama teilegi.
Shalom, Shalom elavate maalt Iisraelist, Tel Avivist.
Tahaksid sa olla osa Jumala lõpuaegade plaanist?
Tahaksid sa näha, kuidas Jumal juute puudutab?
Siis tule ja saa osa meie ettevõtmistest!
Tule ja saa osa sellest maast!
Saad jagada juutidele evangeeliumi just sellisel moel,
mis neile vastuvõetav.
Kutsume sind ka misjonikooli, kus õpid, kuidas kuulutada juutidele.
Ühtlasi saad osa laiaulatuslikust piibliõppest
ning selle maa ajaloost ja tänapäevast.
Õpid, kuidas puudutada juutide südant sõnumiga Jeesusest.
Samuti võtad osa "Esmalt juudid" teavitustegevusest.
Saad rakendada kõike õpitut, minnes Iisraeli tänavatele
ja näidates üles Jumala armastust Tema enda rahva suhtes.
Saad osa võrratust kristlaste pundist nii Iisraelist kui kogu maailmast.
Neil kõigil on sama nägemus nagu sinulgi.
Lood suhteid, mis kestavad kuni elu lõpuni.
Saad tutvuda ka vaatamisväärsustega,
õppides nende tähendust Jumala silmis ja Piiblist lähtuvalt.
Oled sa siis 18 või 80 aastane - võid tulla nii nädalaks kui terveks kuuks.
Garanteerime sulle ainulaadse elumuutva kogemuse.
Kui soovid lihtsalt turistina ringi käia, siis selleks on palju võimalusi.
Kui aga tahad tulla Iisraeli ja teha midagi tähendusrikast,
on Päästepasuna kogemus just sinu jaoks!
Tõlge: Anne-Ly Raukas